32006D0527
L 208/37
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 27 юли 2006 година
относно финансирането на изследванията, оценките на въздействието и анализите, обхващащи областите за безопасност на храните, здравето и благосъстоянието на животните и зоотехниката
(2006/527/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Евролейските общности,
като взе предвид Решение 90/424/ЕИО на Съвета от 26 юни 1990 г. относно разходите във ветеринарната област (1),и по-специално член 20 от него,
като има предвид, че:
(1)
Съгласно Решение 90/424/ЕИО Общността следва да предприема или да съдейства на държавите-членки в предприемането на технически и научни мерки, които са необходими за разработка на ветеринарно законодателство на Общността и за развитие на ветеринарното образование или обучение.
(2)
Изследванията, оценките за въздействие и анализите, както и систематичните и навременни оценки на нейните програми за финансиране на разходите представляват установен приоритет за Европейската комисия като средство за осчетоводяване при мениджмънта на отпуснатите средства, както и начин за подпомагане на културата на обучението чрез организацията, по-специално в контекста на нарасналия акцент, придаван на едно управление, ориентирано на крайните резултати.
(3)
За да се изпълнят тези задачи, след открита процедура през последното тримесечие на 2004 г., беше стартирана тръжна процедура за договор за оценъчна рамка, покриваща областите на политиките за безопасността на храните, здравето и благосъстоянието на животните и зоотехниката.
(4)
Рамковият договор беше сключен на 18 юни 2005 г. за срок от 24 месеца. Този рамков договор вече осигурява подходяща информация, която да послужи за база при вземането на решения от страна на Общността.
(5)
Всички индивидуални задачи следва да бъдат предмет на специфични споразумения. Необходимо е тези споразумения да бъдат подписвани между Комисията и избрания контрагент, както е определен в рамковия договор.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член единствен
Дейностите, описани в приложението към настоящото решение, са одобрени за целите на тяхното финансиране.
Съставено в Брюксел на 27 юли 2006 година.